b'\n_START_ARTICLE_\nMurad Mohamed Noor\n_START_PARAGRAPH_\nTan Sri Murad Mohamed Noor (78) merupakan bekas Ketua Pengarah Pelajaran Malaysia. Beliau diiktiraf sebagai tokoh pendidikan negara yang memperjuangkan bahasa Melayu sebagai bahasa kebangsaan. Jiwanya adalah jiwa seorang guru._NEWLINE_Beliau belajar di Universiti Malaya pada 1970-an. Beliau berkelulusan Ijazah Sarjana Muda Sastera (Kepujian) dan Diploma dalam Pendidikan dari Universiti Malaya. Antara senior beliau di situ ialah Prof Emeritus Datuk Dr Khoo Kay Kim .\n_START_SECTION_\nKeluarga\n_START_PARAGRAPH_\nBeliau mempunyai dua isteri iaitu Puan Sri Azizah Aiyub Ghazali dan Maimunah Abdul Hamid . Ibunya bernama Che Kah Hashim dan mempunyai 7 orang anak termasuk beliau . Mempunyai 4 orang anak. Anak sulungnya Dr. Shanaz Murad . Pelakon Jit Murad juga anak beliau._NEWLINE_Adiknya Tan Sri Marzuki Mohamed Noor . Beliau tinggal di Lorong Setia Bestari 1, Bukit Damansara, Selangor.\n_START_SECTION_\nJasa\n_START_PARAGRAPH_\nBeliau menjadi Ketua Pengarah Pelajaran (1976-1985) ketika Datuk Seri Abdullah Ahmad Badawi menjadi Menteri Pelajaran Malaysia.Antara program yang dilancarkan ialah Rancangan Integrasi Murid Untuk Perpaduan (RIMUP)._NEWLINE_Laporan Murad pula bertujuan mencari punca keciciran pelajaran dan mengemukakan cadangan untuk dilaksanakan. Ketika itu beliau menjadi Pengarah Perancangan dan Penyelidikan Pelajaran, Kementerian Pelajaran._NEWLINE_Tahun 1983 Kurikulum Baru Sekolah Rendah (KBSR) diperkenalkan bagi mengatasi masalah 3M._NEWLINE_Beliau turut memberi sumbangan bermakna dalam penyediaan Pelan Induk Pembangunan Pendidikan (PIPP)._NEWLINE_Tan Sri Murad juga prihatin terhadap nasib sekolah agama rakyat. Beliau turut memberi beberapa cadanngan bagi meningkatkan mutu pendidikan Sekolah Agama Rakyat. Kebanyakan sekolah agama rakyat telah diambilalih oleh Kementerian Pelajaran untuk dijadikan Sekolah Kebangsaan kerana keadaannya begitu daif._NEWLINE_Antara jawatan terakhir beliau ialah Pengerusi Universiti Pendidikan Sultan Idris, Tanjung Malim, Perak . Selepas bersara pada 1980-an, beliau menjadi pengerusi Majlis Universiti USM .Beliau juga pernah menjadi Naib Presiden Universiti Islam Antarabangsa dari 1992 hingga 1995.\n_START_SECTION_\nPenghargaan\n_START_PARAGRAPH_\nPada 1990, Allahyarham dianugerahkan Doktor Kehormat Pendidikan dari Universiti Sains Malaysia._NEWLINE_Taman Penyelidikan di USM akan dinamakan sebagai Taman Penyelidikan Tan Sri Murad Mohamed Noor. Naib Canselor USM Prof Datuk Dzulkifli Abdul Razak menjelaskan bahawa pusat penyelidikan yang berhampiran Hotel Equatorial, Bukit Jambul , Pulau Pinang itu merupakan idea beliau. Taman itu seluas 12.4 hektar dan masih dalam perancangan.\n_START_SECTION_\nMeninggal dunia\n_START_PARAGRAPH_\nBeliau meninggal dunia pada 22 Januari 2008 di Pusat Perubatan Gleneagles Intan, Ampang, Selangor akibat jangkitan paru-paru . Jenazah beliau dikebumikan di Tanah Perkuburan Islam, Masjid Penaga, Kepala Batas , Seberang Perai Utara , Pulau Pinang. Jenazah disembahyangkan di Masjid Damansara . Kemudian jenazah dibawa ke Penaga dengan kereta jenazah Yayasan Al Bukhari ._NEWLINE_Antara kenamaan yang hadir ialah Yang Dipertua Negeri Pulau Pinang, Tun Abdul Rahman Abbas, Anggota Dewan Undangan Negeri (ADUN) kawasan penaga, Datuk Azhar Ibrahim, bekas Menteri Besar Kedah, Tan Sri Osman Aroff dan Mufti Pulau Pinang Datuk Hassan Ahmad.'